ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670005876
ขอให้แก้ไขปัญหาจากการเทปูนซีเมนต์เพื่อปรับปรุงท่อระบายน้ำบริเวณมิเตอร์น้ำ ของการประปานครหลวง บริเวณหน้าบ้านเลขที่...ซอยไชยประชา ถนนกรุงเทพ - นนทบุรี แขวงบางซื่อ เขตบางซื่อ กรุงเทพมหานคร จุดสังเกตอยู่หลังห้างสรรพสินค้าบิ๊กซีสาขาวงศ์สว่างห่างกันประมาณ 500 เมตร เนื่องจากผู้ร้องแจ้งว่าเมื่อวันที่ 15 พฤศจิกายน 2566 หน่วยงานของการประปานครหลวงได้ดำเนินการเข้าขุดท่อระบายน้ำเพื่อปรับปรุงระบบท่อระบายน้ำบริเวณหน้าบ้านของผู้ร้อง โดยไม่มีการจัดส่งหนังสือแจ้งหรือมีการประชาสัมพันธ์ให้ผู้ร้องทราบ และเมื่อประมาณเดือนธันวาคม 2566 ผู้ร้องได้กลับมาที่บ้านหลังดังกล่าวพบว่าบริเวณหน้าบ้านซึ่งติดกับรั้วบ้านและเป็นจุดที่ติดตั้งมิเตอร์น้ำ เนื้อที่โดยประมาณ 60-80 เซนติเมตร (ผู้ร้องไม่ทราบเจ้าของกรรมสิทธิ์เนื้อที่ดังกล่าว) ได้มีการปรับปรุงใหม่โดยการทุบปูนซีเมนต์ของเดิมออกและมีการเทปูนซีเมนต์ใหม่ ส่งผลให้วาล์วเปิดปิดของมิเตอร์น้ำไม่สามารถเปิดปิดได้ รวมถึง กระเบื้องของพื้นบ้านที่อยู่ติดกับมิเตอร์น้ำแตกจำนวน 1 แผ่นอีกด้วย อีกทั้งผู้ร้องแจ้งว่าบริเวณจุดที่หน่วยงาน ฯ มีการเทปูนซีเมนต์ใหม่นั้น ผู้ร้องมีการติดตั้งระบบท่อระบายน้ำภายในบ้านและท่อที่ต่อกับรางระบายน้ำฝนด้วยวิธีการเดินท่อฝังไว้ใต้ดินนั้นจะได้รับความเสียหายจากการปรับปรุงในครั้งดังกล่าวด้วยและหากมีการชำรุดเสียหายนั้นในช่วงของฤดูฝนจะส่งผลต่อระบบระบายน้ำภายในบ้านผู้ร้องได้ ซึ่งผู้ร้องเป็นผู้ใช้น้ำของการประปานครหลวงสาขาประชาชื่น จึงประสงค์ให้หน่วยงานที่เกี่ยวข้องเข้าดำเนินการแก้ไขปัญหาดังกล่าวรวมทั้งในวันที่เข้าดำเนินการให้หน่วยงานประสานไปยังผู้ร้องเพื่อร่วมตรวจสอบการดำเนินการด้วยและเพื่อบรรเทาความเดือดร้อนของผู้ร้องต่อไป (ผู้ร้องยินดีเปิดเผยชื่อ นามสกุลและหมายเลขโทรศัพท์)
//เบื้องต้นสำนักงานปลัดสำนักนายกรัฐมนตรีได้ประสานการประปานครหลวงแล้ว เมื่อวันที่ 13 กุมภาพันธ์ 2567 และวันที่ 14 กุมภาพันธ์ 2567 การประชานครได้รายงานผลการพิจารณาชี้แจงว่า การปรับปรุงท่อระบายน้ำ (น้ำเสีย) มิใช่งานของการประปานครหลวง การประปานครหลวงดำเนินการเกี่ยวกับท่อประปา (น้ำดี) เท่านั้น ทั้งนี้ จากการตรวจสอบข้อมูลและสอบถามไปยังสำนักงานประปาสาขาประชาชื่น มิได้มีงานวางท่อประปาที่บริเวณดังกล่าว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook